Ású dzé bə́ ngakus nyé ? Ású yə̄ nâ mə́ bi wɔ̌ŋ, mə́ bɔ anə́ á ngākad, mə́ ku hḿ á ńsəm. Eyɔ̌ŋ tē báyi ma mǎn ndáman dzwé, bə́ lə́dē fə̄ nâ mə nə m̀kpə́gələ Zambá. 14Ǎ Zāmbá wama, o tsogo Toviya ású é dzam a ngábɔ, dzam də́dā fə ású profɛ́d miníngá Noadya, ai bə́profɛ́d bə̄vɔ́g yā bə́ ngádzə́ŋ naa bâsii ma ! 15M̀fim ó ngáman ngɔn Elul e tɔá mə̄lú məwóm mə́bɛ̄ ai mə́tán, á táŋ məmǒs məwóm mə́tán ai mə́bɛ̄. 16Éyɔŋ miǹzízíŋ myáán mísə̄ mí ngáwóg nálā, məyɔŋ mə́sə̄ yā mə́ boman bía á nyɔ́l mə́ wógó fə̄ nálā, bə́ ngakám ákyaí ḿbəmbə esíé tē, bə́ yə̄mə́ fɔ̄ɔ̄ fə̄ nâ esíé tē é ngábɔban ai ǹyián Zambá wāān. 17Məlú mə́tē miǹtómbá mí bǒd yā Yúda mí ngálóm Toviya abuí bə́kálada, Toviya nyé a lómó fə̄ bɔ́ éḿbōē. 18Amú abuí bǒd yā Yúda[5] á ngábə́ bələ́ mətǐŋ ai nyé, ḿból á ngābə́ ńnōm ngɔn Shekanya, mɔ́n Arah, ńdɔ̄ fə̄ mɔ́n wōē, Yehohanân, a ngálúg ngɔn Meshulam, mɔ́n Bɛrɛkya. 19Bə́ kādə́gə́ fɔ̄ɔ̄ fə̄ nyé taman á mís máma étē, bə́ kələ̌ fə̄ nyé kə́ tíē ndɔ́ŋ miǹkɔ́bɔ̄[6] myáma. Toviya a ngálóm bə̄kálada nə́ á və ma wɔ̌ŋ á nyɔ́l.